Politibetjent truffet av vådeskudd på politistasjon i Nord-Trøndelag
I en pressemelding fra Nord-Trøndelag politidistrikt går det frem at kvinnen ble truffet av et pistolskudd like etter klokken 12 fredag. «Våpenet som ble avfyrt var en pistol. En kvinnelig politibetjent ble truffet i leggen av et skudd», heter det i pressemeldingen.Vedkommende er nå fraktet til sykehuset i Namsos. Ifølge politiet vil saken etterforskes videre av Spesialenheten for politisaker. – Vi er orientert om en hendelse som skjedde på politihuset i Namsos tidligere i dag. To polititjenestepersoner var til stede og det ble løsnet ett skudd fra et tjenestevåpen, sier Halvor Hjelm-Hansen, leder for Spesialenheten for politisaker avdeling Midt-Norge og Nord-Norge, til VG like før klokken 16. Les også: Nær halvparten av politiets vådeskudd er ikke meldt til Spesialenheten Den andre personen til stede var en mannlig politibetjent, får VG opplyst. Spesialenheten har opprettet en sak på forholdet og vil i første omgang begynne arbeidet med avhør og tekniske undersøkelser.* 2011: Fire vådeskudd * 2012: To vådeskudd * 2013: Seks vådeskudd * 2014: Ni vådeskudd * 2015: 24 vådeskudd (per 20. november) * Fredag 20. november ble en kvinnelig politibetjent truffet av et vådeskudd inne i lokalene til politiet i Namsos og Fosnes. Hun måtte behandles for moderate skader. * Alle vådeskuddene i 2014 ble avfyrt før 25. november, altså før den midlertidige bevæpningen trådte i kraft. * Tallene for tidligere år kan være usikre fordi rapporteringsplikten til Politidirektoratet først ble innført i august i år. (Kilder: NTB, justisminister Anders Anundsen (Frp) til Stortinget, politiet) – Ut fra det vi vet så langt, har det skjedd i et lokale inne på politihuset, sier Hjelm-Hansen. – Hvem avfyrte skuddet? – Vi har foreløpig fått noe informasjon om det, men det blir ikke riktig av meg å kommentere det nå. Vi vet fortsatt ikke helt hva som har skjedd. – Får hendelsen noen konsekvenser for arbeidsforholdet til noen av de involverte? Er noen av dem tatt ut av tjeneste? – Det er et arbeidsrettslig spørsmål som politimesteren får håndtere. VG-måling: Nordmenn flest vil ha fortsatt bevæpnet politiSpesialenheten vil også undersøke hvordan våpenet som ble avfyrt var sikret, opplyser Hjelm-Hansen. Verken Politidirektoratet eller lensmannen i Namsos ønsker å kommentere saken overfor VG. Kommunikasjonsrådgiver Tonje Torsgard ved Justisdepartementet sier til VG at de er orientert om hendelsen, men ikke kan kommentere saken så lenge den vil bli etterforsket av Spesialenheten for politisaker. Dette skal være det 24. innrapporterte vådeskuddet avfyrt av politibetjenter i år.
En kvinnelig politibetjent behandles for moderate skader etter å ha blitt truffet av et vådeskudd inne i lokalene til politiet i Namsos og Fosnes.